Document ID: 31976R0718

ΚΑΝΟΝΙΣΜΟΣ (ΕΟΚ) αριθ. 718/76 ΤΗΣ ΕΠΙΤΡΟΠΗΣ της 30ης Μαρτίου 1976 περί πέμπτης τροποποιήσεως του κανονισμού (ΕΟΚ) αριθ. 2042/75 "περί των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και της ορύζης"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 668/75(2), και ιδίως το άρθρο 10 παράγραφος 2,
Εκτιμώντας:
ότι το κανονισμός (ΕΟΚ) αριθ. 2042/75 της Επιτροπής της 25ης Ιουλίου 1975 περί των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 257/76(4), όρισε τη διάρκεια ισχύος του πιστοποιητικού εισαγωγής για τα προϊόντα που αναφέρονται στο άρθρο 1 παράγραφος 1 α) του κανονισμού 359/67 ΕΟΚ, σε 45 ημέρες-
ότι η αγορά εξαγωγών ορισμένων πολύ απομακρυσμένων από την Κοινότητα χωρών είναι ιδιαίτερα ευαίσθητη για τα εν λόγω προϊόντα- ότι, προκειμένου να αντιμετωπισθούν οι δυσχέρειες οι δυνάμενες να ανακύψουν, λόγω της προαναφερθείσης προθεσμίας, για τις χώρες αυτές, ενδείκνυται να προβλεφθεί ιδιαίτερη διάρκεια ισχύος για τα πιστοποιητικά εισαγωγής, τα οποία αφορούν προϊόντα προερχόμενα από τις χώρες αυτές-
ότι τα προβλεπόμενα στον παρόντα κανονισμό μέτρα είναι σύμφωνα προς τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 2042/75 παρεμβάλλεται το ακόλουθο άρθρο 8 α):
"Άρθρο 8 α)
Στην περίπτωση κατά την οποία προβλέπεται μία ιδιαίτερη διάρκεια ισχύος των πιστοποιητικών εισαγωγής για τις εισαγωγές προϊόντων καταγωγής και προελεύσεως ορισμένων τρίτων χωρών, η αίτηση περί εκδόσεως πιστοποιητικού και το πιστοποιητικό περιλαμβάνουν, εντός των πλαισίων 13 και 14, την ένδειξη της ή των χωρών προελεύσεως και καταγωγής. Το πιστοποιητικό επιβάλλει να γίνονται εισαγωγές από τη χώρα ή τις χώρες αυτές."
Άρθρο 2
Το παράρτημα I του κανονισμού (ΕΟΚ) αριθ. 2042/75 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Μαρτίου 1976.

Labels: 3
17